
Spre altă viaţă politică 


DISCURSUL Dlui. Prof. N. IORGA 


Rostit la Adunarea Cetătenească din Sala „Dacia“ 
în ziua de o Decembrie 1929 (Sf. Niculae) 





Domnii mei, eu am datoria să vă arăt de 
ce v-am răpit câteva ceasuri, întro zi care 
este pentru mulți o zi de sărbătoare, şi care 
ar fi putut fi zi de sărbătoare și de odihnă 
şi pentru mine (aplauze, ovaţiuni). 

După aceia vor vorbi și persoane cari au 
cu mine legătura de partid, dar pe care ie 
rog încă odată să uite că au legătura de par- 
tid şi să vorbească așa ca şi cum nu m'ar fi 
cunoscut niciodată, ca şi cum m'ar fi cunos- 
cut acum întâiu, aşa cum şi-ar lua inspirați- 
unea numai dela nevoile tuturor, şi să nu se 
gândească nici câtuși de puţin la munca lor 
politică şi până acum şi la drepturile pe care 
le pot avea. 

Cred că este pentru întâia oară când, pen- 
tru o discuţie de asemenea natură, au fost 
chemaţi oameni cu socoteală, oameni cu 
scaun la cap, cu simț de răspundere, Uitaţi- 
vă în sala aceasta. Nu este nimeni din pu- 

blic care să fi venit aici dintr'o obligaţie, şi 
doar ştiu eu foarte bine cum se adună tă- 
ranii pentru celelalte întruniri, țărani prinşi 
în capcană, lângă muncitori înșelaţi şi oa- 
meni de club cari au datoria de a veni, orice 
s'ar spune şi oricare ar fi scopul care se ur- 
măreşte. 


SCOPUL INTRUNIREI 


Intâiu voiu vorbi eu, pentru a vă arăta 
de ce mi-am permis să vă rog a veni aici, 
după aceia voiu asculta pe ceilalţi vorbitori, 
şi, după ce-i voiu asculta, voiu fi gata să-mi 
schimb părerile mele, dacă ele vor fi gre- 
şite, poate vorbi şi cineva care să facă parte 
dintr'o organizaţie de partid și care-și dă 
sama de ce organizaţiunile de partid care 
cuprind şi 'oameni cuminţi, foarte dese ori, 
nu pot lucra în folosul țării, de oarece au 
mâinile și picioarele legate, dacă-și dau sama 
de tragedia care este în fiecare partid, şi în 
partidul care guvernează, și în partidele care 
gândesc să guverneze. După aceia voiu lua 
cuvântul din nou, la sfârşit, pentru ca să re- 
zum rezultatele acestei desbateri, acestui 
parlament cetățenesc, — în alt înțeles decât 
celălalt (aplauze), fiindcă, în orice caz, dv., 
sunteți permanenţi şi eu nu am nici puterea de 
a vă disolva, nici de a vă cere demisiile (a- 
plause prelungite). Vă voiu spune încă de 
la început care este gândul mieu. 

Va mai fi încă o întrunire înainte de a 
pleca pentru două luni în străinătate. Unele 
ziare reprezintând vechi partide de guver- 
nământ şi care de atâta vreme ar fi putut 
căpăta noţiunea dreptăţii şi a ruşinii au spus 
că mă duc în străinătate ca să mănânc banii 
țării, pentru odihna şi pentru vanitatea mea. 
Dar ziceţi dv., ceia ce ziceam şi eu în su- 
fletul mieu că sunt întradevăr oameni că- 
rora ar putea să le fie ruşine obrazului, cel 
puţin atâta cât trebuie ca să nu mi se opună 
mie ca patriot d-l Fagure, şi să nu mi se o- 
pună mie în calitate de cugetător d. Ionaș 
Grădișteanu. 


POLITICA PASIUNILOR RELE 


Dar, mă rog, eu nu am intenţia aici de a ju- 
deca oamenii, căci sunt lucruri așa de grave 
în ce priveşte problemele deschise înaintea 
noastră, încât nu este vreme să stăm la ju- 
decata oamenilor. 

Domnilor, politica noastră este, spre ruși- 
nea ţării, şi spre ruşinea continentului în 
care ne găsim, zgândărirea tuturor pasiunilor 
rele și exploatarea tuturor acțiunilor strică- 
toare, iar partea cea bună este înăbușită și 
isprăveşte prin a fi distrusă cu desăvârșire, 
(aplauze). Vom mai căuta să ne mai adunăm, 
şi în adunările acestea voiu ruga să vină şi 
presedinţii tuturor organizaţiilor, de orice ca- 
teyorie, care există aici în București. Dacă 

pot, să vină şi din alte părți, pentru ca acei 
cari reprezintă viaţa organizată a societății. 
iar nu indivizi răzleţi, să vină fiecare şi să 
aducă şi suferințele pe cari noi nu le cunoaș- 
tem îndeajuns, şi mijloacele de îndreptare pe 
care singuri nu le putem găsi. Fiindcă eu nu 
cred, cum se crede de obiceiu, că, având în 
buzunar o serie oarecare de legi şi făcându- 
le să treacă prin Parlament schimbi societtea. 

Societatea nu se poate schimba decât pen- 
tru dânsa și cu dânsa, învățând noi în fie- 
care moment dela dânsa, iar nu cuprinzând-o 
pe dânsa în anumite formule de legi, de care 
adeseori nu are nevoie sau pe care nu le 
poate aplica. 

După aceasta iată motivul pentru care 
vam rugat să veniţi aici: Din când în când 
eu mă duc în străinătate, şi mă duc cu plă- 
cere. Este într'adevăr, o vreme când cineva 
călătoreşte cu mare bucurie, dar vârsta a- 
ceasta nu mai este vârsta mea. La vârsta 
mea omul se cere tot mai mult acasă la dân- 
sul, între ocupațiile lui, şi vă asigur că nu-mi 
este plăcut să-mi las țara la care țin — şi 
cred că şi duşmanii mei sunt convinşi de a~ 
ceasta, chiar când n'o spun, — la care țin 


cel puţin atâta cât ţine cel mai rău dintre 


dânşii, (aplauze prelungite). 


NOI ȘI STRAINATATEA 


Nu este o plăcere să călătoreşti, dar ade-. 


seaori trebue să înfățișăm ţara noastră, şi 
cu, așteptând şi așteptând cu nerăbdare unul 

mai bun decât mine, sunt silit so întățişez 
eu cu ceia ce pot, şi, nu numai atât: caut să 
pot mai mult, dar pentru moment atâta pot. 
„Ei bine, domnilor, de câte ori mă întorc 
din străinătate — şi acesta este motivul prin- 
cipal al chemării dv., aici, dar mai este unul 
despre care îmi veţi da voie să vorbesc, deși 
omul eminent, cu care am convorbit, şi care 
mi-a promis că va veni şi dânsul aci, pen- 
tru un moment nu este de faţă; nu mă voiu 
sfii să-i spun numele, deoarece cred că nu se 
va supăra, — de câteori zic, mă întorc din 
străinătate, am o mare durere. Era o vreme 
în România Mică, era o vreme când, făcând 
comparaţie între ceia ce vedeam aiurea și 
ceia ce vedeam la noi, simţiam o mare bu- 
curie constatând că mai bine este la noi. Vă 
mărturisesc, aveam sentimentul acesta, dar 
îl mai avea şi câte un altul. Tată, mulți dintre 
dy. — fiindcă sînt aci în cea mai mare parte 
oameni de oarecare vârstă — mulţi dintre 
dv. veţi fi cunoscut pe acz] mare om de 
bine, care a fost deseori împedicat în faptele 
lui bune, pe care ştia să le facă, care a fost 
Spiru Haret. Intr'un -rând mersese Spiru Ha- 
ret în Spania şi, întors de acolo, spunea la 
toată lumea: „Doamne, cu cât este mai bine 
la noi l". Pentru poporul spaniol care este așa 
de strâns legat prin sânge cu noi, îmi părea 
rău, — :declar de la început că nu se poate 
spune așa ceva, pentru că acum noi suntem 
eu mult inferiori ca realisăzi actuale. 

Ce bien îmi părea însă atunci pentru noi, 
şi câtă mulțămire sufletească simțiam când 
treceam graniţa şi vedeam paza bună a gra- 
niței, când vedeam soldaţii frumos îmbră- 
cați în uniforme totdeauna curate, cu un sen- 
timent de mândrie. Şi nu este unul dintre 
dv., care să nu se fi bucurat când se spu- 
nea în străinătate că România are una din- 
tre cele mai frumoase infanterii de pe lume, 
că are o cavalerie bunişoară şi o artilerie 
admirabilă. Aţi apucat și dv., vremurile când 
pretutindeni erau imnuri de laudă pentru 
Armata Românească şi pentru pregătirea ei, 
şi când vedeai oameni buni, oameni de trea- 
bă, oameni mulțămiţi, cari plătiau impozitele 
atât cât le puteau plăti. Era o viață econo- 
mică normală, iar politica o făceau, înainte 
de această nenorocire de sufragiu universal, 
o făceau câțiva oameni cari se stricau prin 
această politică. Acum din nenorocire toată 
națiunea face politică, până la fund, și face 
o politică în stare să strice toată națiunea. 
Nu mai este omul pentru ţară, există numai 
omul pentru club, și aceasta este nenorocirea 
(aplauze prelungite). 


ODINIOARA ŞI ACUM 


Pe vremurile acelea, cu cât înaintai în ţară, 
cu atât ţi se lărgia sufletul văzându-i și fru- 
museţile şi libertatea. Ei bine, acum cu o 

strânsoare de inimă, — mai mult acum de- 
cât oricând, — cu o strânsoare de inimă pe 
care n'o pot exprima prin cuvinte, m'am în- 
tors în ţara mea. M'am întors bolnav de ceia 
ce am văzut, pentru că de la cel dintâiu pas, 
oricare dintre noi simte acest lucru, că lă- 
săm în nădejdea lui Dumnezeu să îndrepte 
țara, iar noi perseverăm pe căi de rătăcire ca 
să ridicăm sus mediocrităţile politicei româ- 
nești. 


VIAŢA DE AIUREA 

Am venit acum din Catalonia, de la Bar- 
celona. — Catalonia, d-lor, este o ţară de 
stâncă, stâncă pe care sa aşternut o uşoară 
căptuşeală de pământ roditor. Ei bine, nu e- 
xistă în toată țara aceasta măcar o sută de 
metri pătraţi, cari să nu fie lucraţi, şi să nu 
fie lucraţi după cele mai bune metode de a- 
gricultură, romană, arabă, bizantină, contim- 
porană. Timp de vre-o zece zile cât am stat 
acolo, nu am văzut un om leneș, un om d2s- 
gustat, zdrențăros, care să-şi arate ori descu- 
rajarea ori sărăcia lui. La ceasurile opt şi ju- 
mătate — acolo lumea se trezește târziu, dar 
fireşte că nu vam adunat aici ca să vă vor- 
bese pe larg de ceiace este acolo; trebuie 
însă să vă spun ceiace ma îndemnat ca să 
vedem ce putem face, prin comparaţie, — 
este un val de lume care pleacă la muncă. 
Ce frumos spectacol! Vă spun aceste lucruri 

cu durere, pentru că eu nu las o ţară sigură 
copiilor mei, eu las copiilor mei o problemă, 
o dureroasă problemă. Noi cei cari înălbim, 
nu ne vom putea odihni în mormânt când va 
veni ceasul morţii. Noi ceia ce am făcut, am 
făcut-o cu tot sufletul nostru, dar nu am fă- 
cut-o pentru ca acei cari se perindează după 
noi să mănânce munca noastră (aplauze pre- 
lungite). 

La ceasurile opt şi jumătate dimineaţa, spit- 
neam este un val de lume care pleacă la 
muncă: fiecare-şi are locul lui, cu o chibzu- 
ială admirabilă. Un număr de oameni patrioți, 
așa numita mancomunitate catalană, au că- 
pătat de la un vechiu guvern dreptul de a 
întrebuința veniturile a patru judeţe și de a 
face ceia ce este capabilă a face mintea şi 
inima lor, Ei bine, în nouă ani de zile dintr'o 
țară înapoiată s'a făcut o minune. Pe un pă-. 
mânt care nu este ca al nostru, cu o rasă 
care nu este superioară rasei. noastre și cu 
mijloacele acestea restrânse, în nouă ani de 
zile s'a făcut din această țară una din cele 
mai frumoase țări de pe lume. Pleacă oamenii 
la opt şi jumătate bucuroși la lucru, muncesc 
din toată inima, se întorc înapoi bucuroși, se 
odihnesc, pleacă din nou după masă, pentru 
ca să vină noaptea mulțămiți la casele lor. 
Intr'o săptămână, nu am văzut femei insultate 
pe stradă, nu am văzut spectacolul rușinos de 
plebe zgomotoasă pe care îl prezintă Bucu- 
reştii pe calea Victoriei, de îndată ce este o 

rază de soare. "Toţi netrebnicii şi netrebnicele 
acestea ar trebui mânaţi cu biciu de foc la 
muncă (aplauze prelungite). 

Aceasta este ceia ce am văzut eu acolo: 
şcoli, spitale, aşezăminte publice de toată fru- 
museţea. Unde este statul, este ordinea, este 
rânduiala, este mulțămirea. Este atâta însu- 
Heţire la poporul acesta de pe urma a nouă 
ani de bună guvernare, încât nu se poate: 
descrie. 


DESPRE DICTATURA 


După aceşti nouă ani, a venit dictatura, 
"care și ea a făcut mult bine. Dar dictatura 
este ca pentru țara aceia, ca pentru omul a- | 
cela, şi nu aşa cum şi-o închipuie unii că se 
poate strămuta pentru oricine şi oricare ar 
fi împrejurările în care s'ar găsi o ţară, Acea- 
sta e o mare greşală, şi cine face greşeala a- 
-ceasta, dar este onest, să vină la altă părere, 
iar cine are părerea aceasta neonest, pentru 
viitor trebue să-l împiedicăm de a se juca şi 
cu ultimele speranţe ale ţării. (aplauze pre- 
lungite și îndelung repetate). 

Intrigă pe de o parte, aţâţare a masse:or 
pe de altă parte, mijloace de a ajunge cineva 
astfel la “guvern și de-a impune ţării guver- 
-narea aceasta fără îndoială că -nu mai tre- 
buiesc făcute. Nu pronunt nume nici de oa- 
meni, nici de partide; eu judec după capul 
nieu, şi dacă se găseşte cineva care să mă 

convingă că nu am dreptate, îi voiu primi pă- 
rerile. Pentru că după cum ştiţi, sunt în mare 
parte şi altceva decât un om amestecat în 
viaţa politică; eu sunt şi un om de știință şi 
noi în ştiinţă suntem deprinși să ni verificăm 
părerile şi să le schimbăm. Chiar dacă un 
copil a făcut o descoperire, oamenii de ştiinţă 
sunt foarte bucuroşi să şi-o apropie şi să-și 
schimbe părerile de până atunci, dacă des- 
coperirea este în adevăr bună. 


IN CATALONIA ŞI IN ALTE PARŢI 


In Catalonia, d-lor, chiar cerșitorul de pe 
stradă este curat îmbrăcat și este cuviincios, 
Instalaţi într'o stradă erau vre-o zece orbi 
veniţi din satele sărace, din fundul Spaniei. 
Aceștia însă nu erau scoși în stradă până nu 
erau spălaţi, pieptănaţi, curăţaţi. Din curio- 
sitate m'am uitat până și la ciorapii unuia, şi 
ciorapii lui erau curaţi, fără găuri, și stătea 
orbețul acela așezat frumos într'un colț, nu 
se lega de nimeni, suna doar cei câţiva go- 
logani pe cari-i avea în talerul lui. N'am vă- 
zut o societate mai gentilă în munca şi în o- 
nestitatea ei. 

Am trecut apoi prin Sudul Franciei. Ei 
bine, Sudul Franciei nu este altceva decât 
un atelier, o uzină de muncă; nu este om care 
să nu fie prins la lucru şi care să nu poată 
să-și câştige onest pânea din lucrul pe care-l 
face. Şi acolo se face politică, domnilor, nu- 

mai cât politica aceia nu se face cu toată lu- 
mea; este politica unui număr de oameni şi 
este supusă în fiecare moment judecății na- 
ţiunii. Dar nu poți să ai judecata națiunii, 
dacă d-ta ai înscris pe cetățean în partide şi 
i-ai îndatorat să te aprobe orice ai face d-ta, 
Cine judecă atunci într'un partid, dacă pe fie- 
care l-ai înscris ca pe robii ţigani de odini- 
oară, cu făgădueli mincinoase, în listele par- 
tidului d-tale? (Aplauze prelungite). 


IN ITALIA 

Am fost în Italia. Nu este vizită în Italia 
care să nu mă întărească în credinţa că a- 
colo, oricare ar fi forma, se face o mare operă 
naţională. Oameni plini de încredere într înșii, 
cu mâni sigure, au credința că pot face ca 
poporul italian să ajungă cel dintâiu popor 
din lume, şi nu este italian care să nu aibă 
această credinţă că, dacă Italia nu este astă- 
zi cea dintâiu ţară de pe lume, este totuşi 
chemată să fie cea dintâiu țară de pe lume. 
Am luat cuvântul acum două zile în Cameră, 
pentru ca să apăr Italia şi am făcut-o acèa- 
sta pentru că sunt sentimente indestructibile 
în noi, pe care nici-o fracmasonerie nu le 
poate sfărâma (aplauze prelungite) şi fiind- 
că eu, care cunosc Ítalia altfel decât din două 
gazete, ştiu care este gândul poporului italian 
față de noi şi sentimentele, indestructibile ale 
poporului italian; iar de strigătele de furie ne- 
inteligente şi neputincioase nu-mi pasă. (A- 
_plauze prelungite și îndelung repetate). 

M'am întors în ţară. Aici feţe ofilite, oa- 
meni nehrăniți, — evident, în mare paite, oa- 
meni nehrăniţi în ţara cea mai rodnică. Căci, 
într adevăr, cea mai mare parte din popo-ul 
românesc este nehrănită, și oamenii aceştia 
nu pot să îndeplinească ceia ce oamenii b'ne 
hrăniţi şi bine ţinuţi pot face. Muncitorul ro- 
mân hrănit cu mămăligă şi cu verdeţiuri fierte 
evident că n'are energia pe care o are mun- 
cito:ul care de la început este crescut cu to- 
tul altfel. Oameni ofiliți prin nehrănire, oa- 
meni cari nu sînt în seama nimănui! Şi de 
o fi omul bucuros, de o fi întristat, de o fi să- 
„nătos, de o fi bolnav, de o fi omul zdrențăros 
sau îmbrăcat, „treaba lui”, şi aşa merge so- 
cietatea românească! „Treaba lui”, pentru i- 
mensa majoritate, iar pentru câțiva oameni ri- 
dicați cine știe cum şi cari une ori se sperie 
de locurile unde au ajuns, pentru aceştia masa 
întinsă a muncii noastre întregi. (Aplauze). 

Nu am văzut, domnilor, nicăieri îisufle- 
țire. Te uiţi la o gară; nu vezi oameni cari 
vin şi cari pleacă, fiecare având în ochi ţinta 
pe care o urmăreşte. Ci oameni cari se târăsc 
din loc în loc, oameni câri-și cară ghetele, 
cișmele şi căciulile ţuguiate, că şi jambierele 
de pe vremea răsboiului; vezi pe acelaşi om 
câte patru-cinci feluri de îmbrăcăminte, de 
ar crede cineva că sa dus pe un maidan șia 
cules de pe maidanul acela tot ceia ce a găsit, 

în loc să fie frumosul nostru port popular de 
odinioară. In loc să păstrăm. în masele aces- 
tea rurale icoane de artă, am tiansiormat oa- 
menii întrun fel de caricatură orășenească, 
alergând. după câştiguri de club. (Ap-auze). 


PARAGINA ȘI PRADA 


M'am uitat la câmpiile noastre și le-am vă- 
zut lăsate în paragină, în cea mai mare parte. 
Agricultura e făcută prost. Pământul roşu din 
Catalonia este lucrat, frământat de-ţi este 
mai mare dragul să-l priveşti, ca o cafea ie- 
şită din râșniță, pe când la noi este doar o 
rostogolire de bulgări, iar drumurile sunt pli- 
ne de oameni cari dorm în căruţe şi cară vin 
falşificat pentru a otrăvi orașele. Acesta este 
adevărul ! (Aplauze). 

Bogăţiile ţării sunt în mânile străinilor. is- 
pitiți, nu de afaceri din cari să profite ţara, 
ci de afaceri de acele deozhiate Ja, care vin 
numai aventurierii. Este plin Simplonul, sint 
pline toate trenurile de amato:ii de cadavre 
cari vin să ia şi ultima bucăţică de carne ră- 
masă pe oasele noastre chinuite. Acesta este 
adevărul. (Aplauze prelungite). 

Observaţi dv. pe stradă, în mijlocul mul- 
ţimii abătute care nu ştie de unde să ia im- 
pozitul de mâine, a cării viață exprimă d2- 
sordinea comerțului şi a economiei naţionala, 
pentru că fabricăm şomeri pe cari-i vindem 

în străinătate, aceasta fiind lozinca economiei 
noastre naționale, în mijlocul lor, zic, siguri 
de dânşii, trec, călcând apăsat trotuarele, cu 
priviri de oțel, de pasări de pradă în ochi, 
exploatatorii veniți de pretutindeni când se 
bate toba ultimului mezat al economiei noa- 
stre românești. (Aplauze prelungite şi înde- 
lung repetate). Acesta este adevărul. . 


O CAMERA DESCURAJATA 


Am intrat în Cameră, în Camera ieșită din- 
tr'un entuziasm popular fără pereche, în Ca- 
mera care înconjoară cu credință oameni din- 
tre cari unii merită să fie respectaţi, căci a- 
duc cele mai frumoase tradițiuni ale Ardea- 
lului, O Cameră descurajată, şi voiu spune 
aceasta şi acolo înaintea lor şi-i va durea 
mai mult, fiindcă li-o spune, nu un dușman 
care umblă după o succesiune căpătată prin 
intrigi şi prin ațâțări, ci li-o spune un om care 
in mare parte și-a împletit viaţa lui cu viața 
unora dintre dânşii. Nimeni nu a iubit Ar- 
dealul mai mult decât mine, dintre aceştia 
din vechiul regat (aplauze), nimeni nu l-a 
iubit mai mult şi nu l-a exploatat mai puțin 
decât mine, care eu nu l-am întrebuințat de 
loc, deşi puteam să o fac printre cei dintâi. 


O SOCIETATE CARE TANJEŞTE 


Viaţă nu este nicăeri; oriunde te duci, o so- 
cietate care tânjeşte. Nici în şcolile înalte, nici 
acolo nu este viaţă. Imi aduc aminte că acum 

patruzeci de ani, ca profesor tânăr care în- 
văţam atunci materia mea şi o expuneam cum 
imi ajuta Dumnezeu, îmi aduc aminte că Vve- 
niau la cursul de istorie studenți şi de la alte 
Facultăţi, de la Şcoala Politechnică, profe- 
sori. Dece ? Pentru că, pe „de op arte, se trăia 
mai uşor, iar pe de altă parte, starea de su- 
flet a oamenilor era alta. Acum ne aflăm 
întro stare pe jumătate adormită; ni facem 
cursurile înaintea unor ascultători tot aşa, 
cari se gândesc cu groază la ziua de mâne, 
cari se tâtăsc în vederea unei diplome, cu 
care pe urmă să meargă să cerşească la toate 
uşile (aplauze. Acesta este adevărul. 


O ATMOSFERA MORMANTALA 


Miroase a mort în Ţara Românească (a- 
plauze prelungite). Miroase a mort, şi acea- 
sta ne priveşte pe fiecare din noi. A trecut 
vremea aceia când ziceam: trebuie să-mi fac 
o carieră, puțin îmi pasă de ceilalți. Se ade- 
vereşte „ceia ce am spus eu acum treizeci de 
ani: „Băgaţi de seamă că va fi o vreme când 
starea rea a societăţii întregi va strica și 
starea bună ce fiecare în particular aţi izbu- 
tit-o să v'o câștigați într'o viaţă liberă”. Su- 
ferim cu toţii din mizeria ţării. Am lăsat boala 
sufletelor să se încuibeze în masele cele mari, 
şi contagiunea se întinde asupra fiecăruia din- 
tre noi. Am fost ca nişte negustori bogaţi 

mărginaşe, ar fi spus: „Ce are aface | piară 
ei; să mă pot apăra eu , şi ciuma își face in- 
trarea şi în casele negustorilor celor bogaţi 
(aplauze). lată domnilor ce am văzut eu, 

Mi-a venit în casă acum câtăva vreme un 
profesor ceva mai în vârstă decât minz, un 
proiesor care este una din gloriile ştiinţifice 
ale ţării noastre. Nu mă sfiesc a-i spune nu- 
mele , fiindcă l-am întrebat de câteva ori a- 
supra acestui punct şi el mi-a răspuns: „Nu 
voiu lua cuvântul, dar voiu veni” — până 
acuma nu a sosit, dar poate să vină mai târ- 
ziu. Este vorba de profesorul Cantacuzina, 
(aplauze prelungite), de profesorul Ion Can- 
tacuzino, care-a fost ceia ce ştim cu toţii că 
a fost, dar nu a fost niciodată ministru al Să- 
nătţii Publice. Să nu se supere d. Sever Dan: 
d. Sever Dan a fost ministru al Sănătăţii Pu- 
blice; d-rul Cantacuzino, nu a fost; cel mai 
mare higienist al nostru şi unul dintre cei mai 
străluciți reprezentanţi ai ştiinţei noastre ro- 
mâneșşti a fost legat de catedra lui și nu a 
putut să exercite nici o influenţă asupra aces- 
tei ţări, în care masele. încetul cu încetul se 
distrug. prin oftică şi prin boal= rușinvasz, 
fără spitale, fără medici la îndemână, fără ni- 
meni care să privească la nespusa lor mizerie 
şi părăsire, (aplauze puternice). 

Am stat de vorbă cu profesotul Cantacu- 
zino, şi am văzut că aveam amândoi aceleaşi 
păreri, şi văzând că avem amândoi aceleaşi 
păreri, mi-am zis: Să las tot rostul mieu de 

om de partid să pun la o parte tot dreptul 
pe care l-am avut eu şi pe care nu mi l-a re- 
cunoscut nimeni decât numai prin injurii, care 
se adresează tocmai la caracterul cuzat al 
vieţii mele, ceia ce constituie o mai mare ru- 
şine pentru aceia crai întrebuințează astfel de 
procedee, și neetective, şi lipsite de orice ele- 
ganţă. Intr'o ţară, în care mi-am dat şi casa 
pe.care am avut-o, pentru a se tace dintr însa 
instituţie de cultură, în ţara în care nimeni nu 
întreabă care este originea imensei averi a 
unor anume oameni, în țara în care am pri- 
mit doar o leafă în viața mea, sunt înfățișat 
ca un profitor al vieţei publice (aplauze pre- 
lungite). Atunci mi-am zis, ne-am zis amân- 
doi: oare nu ar fi bine să chemăm lumea şi 
să căutăm să înfăţişăm această stare de lu- 
cruri deplin, crud, așa cum e, 


CE REPREZINTA PARTIDUL 
NAŢIONAL 


Dar dv. mă puteţi întreba: d-ta ești om 
partid, d-ta eşti președintele unui partid. Ai 
dreptul d-ta să vorbeşti așa cum ar vorbi 
“cineva care nu a făcut politică? Ai d:eptul 
d-ta să vorbeşti în felul acesta înaintea cetă- 
țenilor şi înaintea ţării întregi, fiindcă dv., 
câți sunteți reprezentaţi în momentul acesta 
pentru mine conştiinţa acestei ţări către care 
eu vorbes: şi vobrese cu toată sinceritatea, 
şi doresc să fiu înțeles cu toată onestitatea. 

Domnilor, eu cred că am dreptul să adresez 
această „chemare şi să spun aceste cuvinte 
din mai multe motive. 

Întâiu, domnilor, partidul care se numește 
acum Partidul Naţional, nu este un partid. 
De ce să ne înșelăm în această privință? Eu 
trebuie să vă spun acest lucru chiar dacă s'ar 
supăra unii dintre prietenii cari au muncit 
pentru a înjgheba acest partid. Noi nu sun- 
tem un partid în înţelesul obişnuit al cuvân- 
tului. Cu alte cuivnte noi suntem un partid 
în înțelesul englez, în înțelesul francez, dar 
nu suntem un partid ca pentru Ţara Româ- 
nească. Nu suntem un partid ca pentru -Tara 
Românească, fiindcă niciodată nu am vrut 
să fim un partid ca pentru Țara Ronânea- 
scă. Dv. ştiţi de unde a plecat alcătuirea a- 
ceasta a noastră; a plecat dintr'o reacțiune 
contra politicianismului, şi s'a alcătuit acea- 
stă formaţiune fiindcă vroiam să rețin pe. 
tineri de a trece la politica de căpătuială, A- 
cesta a fost singurul motiv, pentu care am 
rostit cuvântul de partid. Fiindcă vedeam că 
se ispitesc unii și alţii, 1ni-am zis că ar fi bine 
să fie un grup de oameni cari să reprezinte 
propaganda contra politicianismului. Şi toată 
viața mea, cu toţi prietenii mei, am lucrat 
pentru acest unic scop; să căutăm a lumina 
lumea asupra primejdiilor politicianismului, 
să căutăm a smulge lumea dela politicianis- 
mul de club, să căutăm a face să intre în fie- 
care partid cât mai multă grije de ţară şi cât 

„mai puţină grije de interesele acelea care sunt 
„exploatate potrivit cu registrele de club. . 


O ATITUDINE 


Mă poate:întreba cineva: dar d-ta ai sus- 
ţinut când pe unul, când pe altul. Da. In faţa 
unor oameni cari erau prinși întrun angre- ` 
naj greşit, dar cari cu toate acestea aveau 
însuşirile lor şi erau puşi în anumite înpre- 
jurări în cari puteau să facă bine țării — a- 
colo unde mi sa părut că opera naţională, 
în ciuda interesului de club poate să fie în 
acel moment: îndreptată pe o cale bună, am 
dat tot sprijinul mieu, fără ca vre-odată să fie 
negociat în ceia ce priveşte răsplătirea ace- 
lui sprijin (aplauze prelungite). 

ra pe vremea când trebuia ca toată lu- 
mea să se strângă în jurul guvernului, a ace- 
“lui guvern care incepuse războiul și care se 
legase a sprijini acest războiu. 

Atunci eu am rezistat la toate îndemnurile 
vechilor conservatori de a face politică. Pe 
lângă criza militară, pe lângă criza naţională, 
pe lângă acea criză în care părea că toată 
viața noastră se va cufunda, fiindcă era o 
luptă pe viaţă şi pe moarte şi mulți credeau 
că suntem intraţi în rândurile morţilor, eu 
am spus că nu este timpul să discutăm po- 
litică, Și doi ani şi jumătate nu am făcut nici 
o politică. De două ori am luat cuvântul în 
Parlament; odată -ca să ridic sufletele pentru 

rezistenţă, şi a doua oară pentru ca să se facă 
dreptate ţăranilor (aplauze). Fiindcă aveam 
această credință, că în războiu, uitând orice 
deosebire de partid, noi trebue să fim un 
singur popor. Şi, de câte ori după războiu 
au tost oameni cari au zis că este vremea să 
facem altceva decât în tristul trecut, de atâ- 
tea ori li-am spus : „eu aştept; nu am drep- 
tul să declar că nu am încredere în voința 
dv., dar aştept proba, şi, până în momentul 
probei, eu nu aş fi onest dacă aş nega cu- 
răţenia intenţiunilor idv.. Şi deseori mi sa 
spus că în această privință am avut deziluzii. 


DEZILUZII PREVAZUTE 


Dar credeţi dv., domnilor, că desiluziile a- 
cestea nu le-am pervăzut eu? Dar care este 
clasa, care-este grupul de oameni cu care să 
nu fi încecat să lucrez în această societate, 
în orice condițiuni, cu orice muncă, numai 
pentru ca să putem mâna înainte avânturile 
naţionale către scopurile către care - suntem 
chemaţi? (Aplauze). 

Domnilor, s'a iisprăvit războiul. Sa făcut 
politică şi cu țăranii, s'a făcut politică şi cu 
reprezentanţii provinciilor reunite. Rog pe ori 
cine “se găseşte în această sală ca, atunci 
când vor reproduce cuvintele mele, să le -re- 
producă fidel. Fac această rugăminte şi re- 
'prezintanţilor presei, ca să păstreze măcar 
o oarecare onestitate în -relatărila -lor. Sunt 

intreese, o ştiu, dar peste interesele acestea 
trebuie să fim înainte de toate loiali, şi măcar 
spiritul cuvintelor care se rostesc, rog să fie 
redat cu toată autenticitatea, așa cum au fost 
rostite, 

Când ţara. va afla ceiace am spus eu aci, 
doresc să mi se arăte care este momentul în 
care am, lingușit eu pe țărani, pe țăranii aceia 
pentru cari odată şi viața mi-a fost în primej- 
die, atunci când nu era nici partid țărănesc, 
când nu era nici vot universal, când eu nu a- 
veam nici o nevoie de ţărani . 


PENTRU ȚĂRANI 


Am făcut tot ce am putut pentru dânșii; 
m'am dus însă vreodată să prezint țidula și să 
li spun: iată ceia ce am făcut și ceia ce-mi da- 
torați. dv.? Li-am făgăduit eu pământuri care 
nu există? Li-am făgăduit eu case pe Bără- 
gan? Li-am făgăduit eu readucerea orașelor la 
vetrele satelor? Li-am făgăduit eu ruralizarea 
Bucureștilor? Am întrebuințat vre-o dată astfel 
de mijloace? Imi era foarte ușor să le întrebu- 
ințez, dar eu nu sunt demagog. Orice. eloc- 
vență poate fi întradevăr demagogie, dar nu 
orice demaqogie poate fi elocvență (aplauze). 

Nu am făcut aceasta, d-lor: Am fost aspru 
şi crud cu țăranii pe cari îi iubesc, din mo- 
mentul în care am văzut că nu lucrează pă- 
mântul şi eu am fost ce] dintâiu care am spus, 
cu toată hotărârea, cu toată mânia și cu toată 

pasiunea: nu vă faceţi datoria faţă de țara- 
voastră, nu înțelegeţi datoria voastră; fără să 
ştiţi, sunteţi cei mai mari duşmani ai ţării care 
va dat cel mai scump, adecă pământul (a- 
plauze). 

O spun aceasta aici, acum, şi dacă aşi fi 
cărat țăranii, bătându-mi joc de sfânta lor nai- 
vitate, dacă i-aş fi cărat aici pe căprării, aş fi 
spus aici acelaş lucru și în faţa lor, şi nu ar 
fi fost niciunul care să îndrăznească să strige 
că nu este adevărat, fiindcă fiecare are în- 
tr'însul simţul păcatului pe care îl face față 
de ţara sa, 


IN NUMELE INTERESELOR 
NAŢIONALE 


Eu am avut legături cu toţi Românii din 
toate ţerile, pentru interesele naţionale, şi 
m'am pus fără niciun fel de frică în slujba 
fiecăruia. Am fost dat afară din Bucovina, 
für bestândiq abaeschafft, „scos de acolo pen- 
tru totdeauna“, din ordinul expres al răposa-. 
tei Sale Majestăti Francisc Iosif. In Ardeal 
cărtile mele au fost oprite. Nu este sat din 
Ardeal în care să nu-mi fi călcat piciorul, din 
care să nu fi cules cea din urmă însemnare 
depe cea mai modestă carte de biserică. Cu 
banii miei și cu jertfa mea am cutreierat ţinu- 
turile românesti în robie, creând legături cu 
toţi oamenii de acolo, și nu este unul care, 
căutând în fundul conștiinţii sale, să nu gă- 
sească prietenia mea devotată, jertfitoare și 
absolut desinteresată, 

In Basarabia supusă Rusiei între sulițele 
jandarmilor Împăratului Nicolae eu am făcut 
drumurile mele, şi cel dintâiu adăpost pentru 
studenţii basarabeni l-am făcut eu la Iași, cu 
bani adunaţi după stradă. Cu toate acestea 
niciodată, în nici-o provincie românească nu 
m'am dus să cer un singur vot pentru partidul 
mieu (aplauze). 

Şi atunci, d-lor, dacă este așa, da, eu omul 
unui partid de felul celor din Apus, am dreptul 
să vorbesc de interesele naţionale, iar aceia 
cari reprezintă partidele în forma lor degene- 
rată bizantino-turcească, evident că nu au a- 
cest drept; au toate avantagiile dar nu au a- 
cest drept (aplauze puternice). 


O AMINTIRE 


Pe de altă parte, d-lor, cine face politică 
în felul cum înțeleg eu a se face, adică făcând 
necontenit apel la judecată, nu la interesul ce- 
tățeanului, poate să vorbească altfel decât cei- 
lalți. Să-mi daţi voie să-mi aduc aminte îna- 
intea dv, de o conversaţie cu răposatul Ion 
Brătianu. lon Brătianu era un om de un foarte 
mare merit, de o mare inteligență şi de o mare 
hotărâre. Avea şi anumite defecte pe care nu e 
locul să le relevăm aici; le-am spus atunci 
când era un merit să i le spun, şi nu le voi 
spune acum când ar fi o impietate să le amin- 
tesc. Era un om mult superior acelora de cari 
era încunjurat şi de care se putea plânge. A 
fost o personalitate, a fost un om; nu era par- 

tidul liberal Jon Brătianu. De aitfel, în ce pri- 
veşte partidele, ori este partidul şi nu este 
omul, şi atunci nu se face nimic, ori partidul 
nu este de fapt, dar este omul şi se face ceva 
(aplauze). 4 

Spuneam d-lor, că discutam odată cu lonei 
Brătianu pe stradă. De altfel noi am fost prie- 
teni foarte buni o bucată de vreme, şi eu am 
regretat că nu a fost cu putință să mergem 
multă vreme împreună, și mă asigurau oameni 
din jurul lui că şi el a regretat nu odată că, în 
loc să se servească de oamenii aceia de care îi 
era cred, scârbă, ar fi putut găsi în mine un 
bun prieten. In sufletul lui de om onest, va fi 
regretat foarte mult că nu a putut sa stea a- 
lături cu un om care nici el nu avea dreptul să 
i se creadă superior lui şi nici de partea cea- 
'altă nu putea să fie o afirmaţie de superio- 
ritate. Odată la laşi mi-a spus: „noi nu ne 
înțelegem, pentru că d-ta îţi închipui că vreau 
să te tratez ca superior, şi d-ta mă tratezi ca 
inferior“. Atunci i-am răspuns: „nici eu nu te 
consider ca inferiorul mieu, nici d-ta să nu mă 
poţi considera ca inferiorul d-tale“. Eram doi 
oameni cum i-a lăsat Dumnezeu cari când vor- 
biau de lucruri bune s'ar fi putut înţelege, dacă 
el nu ar fi avut o'camarilă, cum eu nam su- 
ferit nici odată una în jurul mieu. : 

In conversaţia noastră-i-am spus: „d-le Bră- 
tianu spune-mi d-ta cum îţi poți închipui țara 
împărţită în cete, fiecare şef cu lista lui? Cine 
ne judecă? Ii aduceam exemple de aiurea cum 
se pot aduce şi acum. Au fost mai deunăzi a- 

legeri în Anglia. Anglia s'a găsit întrun mo- 
ment înaintea primejdiei sovietice. Ce a făcut 
ea atunci? Indiferent de simpatiile care le a- 
vuse cineva înainte, — fiindcă înscrierile în' 
club la Englezi nu există, — s'a întâmplat că 
şi liberali şi laburişti au votat pentru conser- 
vatoti, şi a fost un guvern conservator. Pe 
urmă s'a văzut că s'a mers prea mult în dreap- 
ta, şi s'a spus: trebuie o restabilire a echili- 
brului şi este în interesul țării să votăm pen- 
tru stânga, care nu mai este pentru soviete. 
Atunci conservatori și liberali au votat şi pen- 
tru laburişti, și au adas un guvern laburist. 


POLITICA IN FRANȚA 


Dar iată Franţa. Credeţi dv. că d. Poincaré, 
acest om eminent, credeți dv. că el a venit la 
guvern cu voturile alegătorilor înscrişi în re- 
gistrele clubului său? Credeţi dv. că d. Poin- 
care are atâta de făcut ca de dimineață până 
seara să fie trepăduşul care se roagă de fiecare 
ur ansur 2) ‘oura :PUNdS 1-5 IS “TAIA7e epp 
cetățean, ca să-l ia dela lucrul lui, dela câmp, 
partidul mieu, că am să te fac primar, consi- 
lier comunal sau am să te pun pe lista mea la 
alegeri? Credeţi dv. că ar fi posibil ca un om 
ca d. Poincare să consimtă a îndeplini această 
scârboasă meserie de șarlatan? (Aplauze). 

D-lor, eu o mică parte din an o petrec în 
străinătate la școala mea de lângă Paris, la 
Fontenay dux Roses. Ei bire, în această co- 
mulți însă au votat cândva pentru d. Poincaré, 

şi eu am avut curiozitatea să întreb, să zicem 
pe portarul şcolii mele: „Dar dv. cu cine aţi 
votat? Noi am votat cu d. Poincaré“ cu Poin- 
car6 omul răsboiului, cu Poincaré, omul de 
drept, cu Poincaré, omul de ordine, cu „bur- 
ghezul'' acesta au votat socialişti și comuniști, 
fiind că şi-au dat sama că acela este omul 
capabil să îndrepte Franţa, care mergea către 
prăpastie (aplauze). 


A FACE POLITICĂ 


Şi, d-lor, dacă eu îndrăznesc să spun lucru- 
rile acestea aici, — şi am convingerea că ni- 
meni nu ar putea să le spună aşa cum le spun 
eu, — este și un alt motiv. Eu fac politică, dar 
la mine politica este un eflux al activităţii mele 
culturale şi al preocupaţiilor mele morale. 
Prietenilor miei nu li place aceasta multora. 
Este d. Cihodariu, un aşa de bun organizator, 
este acest admirabil profesor pe care-l veţi 
auzi, d. Taşcă, şi chiar d. Munteanu Râmnic, 
deși e mai idealist. Se întâmplă uneori să-mi 
spună acelaşi lucru: D-le, de ce nu cheltuiești 
d-ta o parte din timpul d-tale pentru politică?” 
Dar, bine, articolul mieu zilnic nu este poli- 
tică? Dar atitudinea mea nu este politică ? 
Dar vizitele, plăcute sau neplăcute, pe care 
le fac Camerei, nu sunt politică? Dar să mă 
desfac eu de sufletele acestea omeneşti aie tu- 
turor veacurilor care învie prin mine, să rup 
legătura aceasta de intimă poezie dintre mine 
și mersul perii al umanităţii ? 

Pentru ce să vin cu pălăria în mână 
înaintea acelora de cari aş avea nevoie întrun 
moment şi pe cari să-i târăsc la alegeri, de și 
în fundul sufletului mieu îi despreţuiesc? Să 
mă duc să cheltuiesc vremea aceasta a lui 
Dumnezeu pentru pertractări nesfârşite în ve- 
derea unor mandate electorale şi în vederea 
unor situațiuni materiale? Niciodată nu aș 
putea să cad aşa de jos. Şi, dacă mi s'ar spune 
să aleg hotărît între una sau alta, eu m'aş în- 
toarce la opera naţională în care am trăit şi 
din care opera de partid nu este decât o sin- 
gură manifestare şi nu e cea dintâiu! (Aplauze 
prelungite). 


GUVERNARE CU TARA INTREAGĂ 


De aceia, d-lor, în orice moment, când, în 
sfârşit țara şi-ar deschide ochii asupra bătrâ- 
nețelor mele nedreptăţite şi disprețuite, eu aş 
putea guverna cu ţara întreagă fiindcă nu am 
angajamente față de nimeni (aplauze prelun- 
gite şi îndelung repetate, ovaţiuni). 

Orice om de ispravă îmi este prieten la lo- 
cul care i se cuvine (aplauze), pe când de 
partea cealaltă, nu există om de ispravă ci 
doar omul care a făcut servicii şi locul care i 
s'a făgăduit a fost poate făgăduit la zece alții 
cari se vor bate cap în cap pentru a compromite 
o guvernare și a omori un regim. (Aplauze), 

lată de ce am tot dreptul de a vorbi aici. 

Acum mă veţi întreba: care este mijlocul de 
îndreptare? Fiindcă, în ce priveşte situaţia, 
ea este indiscutabil aceia pe care vam înfăţi- 
şat-o şi pe care o ştie toată lumea. Sunt unii 
miniștri mai noi cari o află în ultimul moment 
şi cari se înspăimântă când li se aduc dovezile. 
lată, de pildă, când a mers deputaţia Corpu- 
lui Didactic la Preşedintele Consiliului şi i-au 
spus: „Noi trăim cu 2200 lei pe lună“, i-a în- 
trebat Preşedintele Consiliului: „Adevărat că 
trăiţi numai cu atât? Eu nu știam. Este grozav, 
dar eu nu ştiam! Starea aceasta de lucruri tre- 
buie să fie cunoscută de toată lumea, chiar și 
de aceia care o află atunci pentru întâia dată, 
pentru că aşa este ţara Românească. 

Ce putem face? Nimeni nu zice să omorim 
partidele, să ridicăm pietrele de pe stradă şi să 
lovim în fruntea acelor oameni de mare merit, 
cari nu sunt vinovaţi ei, dar este vinovat sis- 
temul, acel sistem afurisit, blăstămat, ticălos, 
care a rezistat şi înfierării literare, armei teri- 
bile de umor a lui Carageale. Noi facem, serios 
politica lui Carageale. Nu a murit nimic din 
comedia umană a lui, nu că odinioară se făcea 
nelustruită, pe când astăzi se face lustruită, 
dar exact în aceleași condițiuni, Şi încă puţin 
înviată în formele cele vechi prin rezultatele 
sufragiului universal. Este o a doua ediţie a 
lui Caragiale, pe hârtie mai bună, cum va fi 
ediţia literară pe care o pregătește acum d. 

Paul Zarifopol; este o a doua ediţie mai sup- 
fire a lui Caragiale. O naţiune de oameni 
muncitori, serioşi, capabili de muncă, trăiesc 
la dispoziţia clientelei literare a răposatului lon 
Luca Caragiale. 

Acesta este adevărul! (Aplauze puternice). 


MARELE ANONIM 


Vi se prezintă soluțiuni mirifice. Se zice: eu 
am în buzunar un dictator pe care îl voiu scoa- 
te când va trebui şi o să-l vedeți dvs, atunci, 
Să nu ne jucăm cu astfel de formule! Marele 
Anonim din buzunar poate să însemneze alt- 
ceva. Nu bănuesc bunele intenții ale acelora 
cari, în disperare, recurg şi la mijloace de a- 
Cestea; numai că eu cred din mai multa mea 
experienţă, care mă face să dau aceste sfa- 
turi — că nimeni nu poate lua răspunderea 
Marelui Anonim care va apărea la un moment 
dat. 

Este tocmai ca şi cum ar fi cineva bolnav 
de o boală grea şi i s'ar spune: Nu te adresa 
la nici un fel de doctor, căci eu am un medi- 
cament miraculos. Nu pot să-ți spun ce este, 
şi nu fi-l dau, Dar omul zice: eu sufăr, îmi 
trebuie un medicament ceva mai puţin bun, 
dar pe care.să mi-l dai acum. Nu, zice celalt, 
d-ta continuă să fii bolnav; eu am medicamen- 
tul acesta, dar nu am și mijlocul de a ţi-l da, 

DICTATORUL ȘI DICTATURA 


Ei bine, domnilor, aceasta nu se poate. Nici 
dictatorul anonim care va veni cândva, nici - 
dictatorul cu nume, care a venit prea dese ori, 
pe măsura acestei ţări. Aceasta este o țară 
care nu ştie de frică, şi am avut onoarea să 
spun lucrul acesta înaintea celei mai inteli- 
gente femei din România, care fără îndoială 
este Regina Maria (aplauze prelungite), care 
„este şi cea mai energică temeie din România; 
am avut onoarea să o spun la Broşteni. Nu 
ştiu cum mă furase vorba şi atunci am spus la 
masă: „această nație nu ştie de frică; este e 
nație care din veac în veac nu a ştiut de frică , 

Bine, d-lor, dar dictatorul acesta însem- 
nează un om de care să-ţi fie frică, pe care 
să-l ştie naţia de frică, şi noi nu suntem o 

nație care să ştie de frică, şi omul de care să 
“ni fie frică eu nu l-am întâlnit până acum (a- 
plauze). Este o singură doctrină care se poate 
stabili în România, dictatura solidarităţii na- 
tionale, sub conducerea aceluia sau acelor oa- 
meni cari iubesc mai mult acest popor, și-și 
reclamă mai puţin dreptul de a-l stăpâni (a- 
plauze prelungite). Dictatura poporului româ- 
nesc însuși, a sclavului eliberat asupra țării 
sale, este singura dictatură pe care o doresc, şi 
pe care nu am îndrăznit să spun că o aştept; 
dar aş închide ochii multumit, când aş vedea-o 
aşezată, când aş vedea Tara Românească res- 
tituită poporului românesc pe sfărâmăturile 
şandramalelor de club (aplauze prelungite și 
îndelung repetate). 

Dar veţi zice: Şi atunci naţia ce o să facă? 
Să voteze legi? Eu nu Ştiu dacă voi guvezna 
vreodată; ştiu un lucru, că nu am cerut nici- 
odată nimănui să guvernez, Sunt oameni, 
cari mă roagă prieteneşte de nu ştiu câtă 
vreme să mă duc la Inalta Regenţă. Dar ce 
să spun eu Înaltei Regenţe? Eu nu am nimic 
de spus Inaltei Regenţe; din fericire nu am 
să-i spun nimic, de ceiace au să spună anu- 
me persoane care pot să aibe anume legături 
cu Inalta Regență. Eu frecventator de an- 
ticamere nu sunt, şi nu sunt capabil să fiu. 
Dar sunt oameni cari cu toată prietenia îmi 
recomandă o petiție onorabilă. Eu nu fac nizi 
petiție onorabilă inmănui, nici naţiei, nici Re- 
genței; eu sunt un ostaş uitat pe câmpul de 
bătălie, în care se desbracă azi cadavrele os- 
taşilor Țării Româneşti. Dacă sunt pentru 
acest om, se ştie unde-l pot găsi, îl pot găsi 
totdeauna cu arma pe umăr, obosit, sau gata 
să îndeplinească chemarea țării sale. Dar eu 
să cer? Nu am cerut niciodată nimănui ni- 
mic, şi maş crede desonorat, ar fi pentru 
mine o sinucidere morală, atunci când aş cere 
Cu atât mai puţin, cum credeți mulţi dintre 
dv. că de dimineață până seara mă duc la 
prietenul meu d. Maniu şi fac tot felul de 
calcule de club. Dar, dacă s'ar întâmpla lu- 
crul acesta, dacă din noi doi ar fi cineva care 
ar roși, d. Maniu ar roşi când ar vedea pe 

Nicolae Iorga, aproape de 60 ani, venind să 
negocieze lucruri care sunt pentru alte tagme 
de oameni, cu altă viaţă, cu alte scopuri în 
această viață (aplauze puternice). 


NU LEGI, CI INVIEREA MORALA 


Dar, domnilor, dacă s'ar întâmpla acest 
lucru pe care eu nu-l doresc, să am şi eu o in- 
(luenţă asupra vieţii acestei ţări, aș declara de 
la început că nu voiu propune spre votare 
nici-o lege, de oarece cu legile acestea pe 
care le avem, bune sau rele, se poate gu- 
verna. Nu este vorba de numele mașinii, ci 
este vorba de valoarea pieselor. Se poate 
întâmpla, cu cel mai bun automobil, dar cu 
piese de bleh, să nu poți face un kilometru, 
şi se poate întâmpla cu cine ştie ce maşină 
veche, dar care să fie din cel mai curat oțel, 
să poţi face mai ușor acel drum. 

Prin urmare, nu ni trebuesc mai multe legi 
în Tara Românească, legi cari împiedecă 
orice acţiune a societăţiii; acţiunea omenea- 
scă trebue lăsată liberă, nu trebue încărcată 
în fiecare moment, în paragrafe. Ceia ce 
trebuie făcut, este învierea morală a acestei 
țări, crearea sufletelor celor de voință, de 
credinţă, de acţiune, în această țară. (aplauze 
puternice şi repetate). Dar cum să creezi 
aceste suflete? Mergând la alegeri din om 
în om? Nu se poate. Omul în felul acesta 
este ca şi cum l-ai lua dincr'un întuneric în 

care a trăit până atunci şi l-ai pune înaintea 
fascicolului de raze ale maşinelor electrice. 
Atunci el se pierde cu desăvârşire. Legile 
sunt astfel zădărnicii, și nu de acestea avem 
nevoie, ci, după cum, am spus, de învierea 
morală a acestei țări. 


INAUGURAREA UNEI POLITICI 


Acesta este sensul politicei, pe care în- 
drăsnesc să spun, că o inaugurez acum, o i- 
naugurez desfăcându-mă de sarcinile aceste 
de partid, pe care rog pe prietenii mei să le 
îndeplienască singuri, în timpul absenței mele 
şi chiar atunci când voiu fi în ţară. De sigur 
respect grupul de oameni de mare valoare 
morală, înaintea vieţii cărora se poate în- 
china oricine, căci sunt şi vieţi de sfinţi, dar 
declar că am despreţuit totdeauna mijloacele 
obişnuite prin care se poate guverna în Țara 
Românească. Partidul mieu nu este creațiu- 
nea mea, ci, este creaţiunea sufletelor de va- 
loare ale tineretului românesc, dinainte de 
războiu, care s'a strâns de la sine în jurul 
unui om, pe care l'au crezut curat, şi de care 
niciodată nu s'au putut îndoi că este un om 
curat. (aplauze prelungite). 

“Dar dv. vedeţi că de atâta vreme gospo- 
dăria partidului, eu nu o mai ţin în mânile 
mele. Poate a fost vorba întrun moment, 
de cine ştie ce înţelegere. Atunci am spus 
imediat: „vedeţi dv. ce este de făcut; eu vă 

rog să nu mă amestecați pe mine nici în 
negociaţii, nici în rezultatele lor. Eu mă ţin 
pentru un singur ceas, care se poate întâm- 
pla să nu vină; aceasta este formula vieţii 
mele. Până atunci, eu aştept. Aştept şi educ 
şi trebuie, aici, să vă spun un lucru: Eu am 
şi elevi foarte buni, şi elevi foarte proşti şi 
obraznici. De exemplu, sunt anumite gazete 
unde elevii miei sunt deosebit de obraznici, 
de vre-o două zile s'au obrăznicit din nou; 
dar eu sunt foarte sigur că o să-i educ la 
capăt şi pe dânşii. Roadele nu au ieşit încă 
la suprafaţă, stau încă în pământ; sunt şi 
unele semințe care nu încolțesc aşa de re- 
pede, dar vine vremea de iese ceva şi de 
„acolo. Cum vă spun, eu nu am preocupaţii de 
partid, luni de zile, poate ani de zile, nu 
voiu avea preocupaţii de partid. 

Dar ţin, d-lor, să vă adaug un lucru: eu 
sunt acum senator de drept şi la viitoarea 
schimbare de regim, mă pot duce de-a drep- 
tul acolo la Senat, fără să mă mai amestec 
în nimic care ar putea să afirme prea puter- 
nic caracterul de partid. Partidul mieu va 
avea întotdeauna devotamentul și sfatul mieu, 
dar înaintea poporului românesc nu mă voiu 
mai amesteca în nimic care să represinte un 
interes de partid, nu voiu lua angajamente, 
nici nu voiu prezinta un program. Progra- 
mul acţiunii mele va ieși din suferințele şi din 
nevoile societăţii românești (aplauze). 

Dv. faceţi programul, cu munca și cu du- 

rerea dv. Eu nu voiu face, ca ceilalți, să iau 
un decalog al cine ştie cărui autor german ŞI 
să-l copiez, considerându-l programul mieu 
pentru a sili apoi societatea românească să 
trăiască înfăşată în decalogul legilor pe care 
le-am făcut în cabinetul mieu. Nu, aceasta 
nu voiu face-o! 


NECESITATEA DE A TRAI 


In această operă însă contez pe ceva. Oa- 
menii aceştia, cari par izolaţi la alegeri, sunt 
de fapt legaţi între dânşii, printr'o operă care 
se face pe încetul. Subt aparenţă tristă, subt 
suprafaţa goală a vieţii politice, societatea 
aceasta, care are înfăţişare de moarte, simte 
cu toate acestea în vinele ei nevoia ineluc- 
tabilă de a învia şi de a pune în valoare 
forțele sale. Aceasta este tragedia: oameni 
cari par a face pe morţii, şi cari cu toate 
acestea se simt vii. Este un necontenit zbu- 
cium în diversele trepte ale poporului româ- 
nesc. Se alcătuiesc societăţi de meseriaşi, se 
alcătuiesc societăţi de comercianți, societăți 
culturale, este şi o altă grupare a țării decât 
grupările de partide de club. 

Oamenii aceştia sunt de obiceiu despre- 
țuiți, îi minte cutare sau cutare partid cu 
anumite făgădueli, care de-obiceiu nu se în- 
deplinesc. Ei bine, gândul mieu este acesta 
ca, în loc să nutresc așteptări zadarnice şi 
stricătoare, în loc să răscolesc tot ceia ce este 

nemulțumire şi nedreptate în stratele popu- 


lare, în loc să adaug o seducţiune la altă 
seducțiune, în loc să întrebuințez pe aceia 
cari dețin puterea îndemnându-i să facă alt- 
ceva decât ce vreau, în loc să măgulesc ori 


să caut a teroriza Regența care reprezintă Co-. 


roana, ceiace este o faptă foarte rea — Re- 
genţa nici s'o minţi, nici so ameninţi; ea 
este un simbol pe care îl creăm noi necon- 
tenit, şi care a trebuit să răspundă tristei, 
fatalei, tragicei absențe a purtătorului Co- 
roanei, — în loc de acestea vreau acum, 
într'un viitor apropiat, să stau de vorbă cu 


aceia cari reprezintă viața organică a socie- 


tăţii româneşti. 


STATUL CORPORATIV ŞI FASCISMUL 


In Italia sa întemeiat Statul corporativ 


care merge foarte bine. Ew nu cred însă că 
în societatea românească s'ar putea face ace- 
lași lucru. 

O VOCE: Fascism ! 

D. N. IORGA: Nu fascism, pentru că 
fascismul nu se poate strămuta. Dacă d-ta, 
d-le ai spus-o cu o intenţie rea, nu ai cunos- 
cut lucrurile; dacă l-ai spus cu o intenție 
bună, să-mi dai voie să înțeleg mai mult de- 
cât d-ta. Fascismul este un fenomen italian. 
Când vei învăţa d-ta istoria Italiei timp de 
patru-cinci sute de ani în urmă, atunci să 
stai de vorbă cu mine. Dar, câtă vreme nu 

te-am văzut ascultând cursul mieu de istorie, 

nu eşti nici măcar până la genunchiul broa- 

tei în ceia ce privește discutarea fascismului. 
“ mului, 

De altminteri nici eu, nici d-lor, cei din 
jurul mieu, nu au aierul de fasciști; nici eu 
nici prietenii mei nu am întrebuințat vre-v 
dată mijloace de încruntare de sprincene, de 
gesturi violente care se pot întâlni aiurea. Şi 
acei cari se supără pe d. Mussolini, acea nu-l 
cunosc. D. Mussolini este un om foarte mun- 
citor, un om foarte harnic, care, ce e drept, 
încruntă une ori și sprincenele pentru că şi 
acolo sunt oameni proști cari au nevoie de 
aşa ceva, dar la noi nu este nevoie de acest 
lucru. 

Aș mai ruga încă un lucru pe întrerupător: 
să-şi dea sama de un lucru. Statul corpo- 
rativ nu reprezintă fascismul de la început; 
este o concepţie care s'a ivit mai târziu, după 
revoluţia fascistă, şi care se sprijină pe fap- 
tul că omul nu are adevărata lui valoare, 
decât într'un mănunchiu organic. Dar eu nu 
mă gândesc la organizarea corporativă a 
Statului românesc, pentru că noi nu suntem 
încă pregătiți, pentru că noi nu am avut evul 
mediu italian, unde Corporaţia nu se poate 
improviza. 


APEL LA ASOCIAŢIUNI 


Eu vreau însă altceva: eu vreau opera 
aceasta de înviere a naţiei româneşti, vreau 

să trezim societatea la această alcătuire na- 
turală a ei. Ce vreţi?? Este singura formă în 
care se poate găsi societatea românească or- 
ganizată și nu împrăștiată, şi forma aceasta 
reprezintă şi elementul cel mai democratic. 
Omul care vine la club, vine pentru el, o- 
mul care intră într'o societate, intră şi pen- 
tru nevoile tuturor cari fac parte din această 
societate. De aceia mă voiu adresa la toate 
asociaţiile: asociaţii ale Corpului Didactic 
de orce fel; asociaţii de muncitori, asociaţii 
comerciale, şi li voiu spune lucrul pe care-l 
spun acum, încheind această prea lungă cu- 
vântare: Aceasta este o ţară care are putere 
de a trăi, aceasta este o ţară căreia însă i se 
pregăteşte artificial moartea, aceasta este o 
țară în care voințele cele mai puternice, con- 
cepțiile cele mai nobile sunt anulate de fata- 
litatea ticăloasă a organizaţiile de club, 

Eu vă spun acelora cari sunteţi tineri şi 
aveţi să trăiţi, şi acelor cari sunteți. de vât- 
sta mea şi a-ţi dat copii acestei țări: Nu 
lăsaţi să piară țara (aplauze furtunoase, ova- 
țiuni îndelung repetate şi prelungite). 


CUVANTAREA DE INCHIDERE A. 
INTRUNIRE 


D- prof. Nicolae Iorga : 

Domnilor, trebuie să ne despărțim, fiindcă 
e foarte târziu. De altminteri adunarea de 
astăzi este numai un început. Eu urmez un 

plan pe care vi lam arătat la început. Sunt 
alții cari au planuri subterane; eu am pla- 
nurile mele la lumina zilei. Planurile subte- 
rane pot să ducă la guvern; planurile mele 
nu ţintesc la satisfacerea dorinţii noastre ca 
partid de a guverna țara. Eu descheiu încăl- 
țămintea celor din urmă oameni din Țara 
Românească, cari vor veni cu capacitatea 
trebuitoare de a guverna ţara, şi fără pre- 
ocupaţia de a-şi căpătui partizanii, Să vină 
să-i vedem, să-i cântărim, dar să nu văd 
banda în urmă şi să nu ştiu că dau ţara 
bandei. 

Da, voiu pune toată munca mea, tot ceia 
ce am putut aduce drept capital moral, într'o 
viaţă întreagă, la picioarele celui dintâiu om 
din mulțime. 

Să nu creadă dumnealor cari reprezintă 
presa unor partide politice că aici este încă 
una din acele escrocherii care trec în Ro- 
mânia drept idealism. Aici facem o faptă cin- 
stită, pentru noi şi pentru partidul de care 
v'am spus că sunt mult mai puțin legat decât 
de interesele țării. Aici nu este vorba de ni- 
mic obișnuit; nu este cel dintâiu pas pentru 
o acţiune de revendicare a puterii și cine 
crede astfel nu mă cunoaşte, cum nu cunoa- 
şte interesele țării, şi nu ştie că o astfel de 
acţiune nu ar găsi nici un răsunet în opinia 
“publică. Dar după adunarea de astăzi voiu 
_ chema asociaţiile din țară, dela cea mai umilă 
până la cea mai mare, și ne vom aduna, nu 

două trei ceasuri ca să ascultăm câteva fru- 
moase şi simţite discursuri, ci din acele aso- 
ciațiuni voiu căuta să fac un fel de parlament 
popular. şi două zile, dacă se poate, ca să 
audă din guri neprihănite suferințele diferite 
ale țării. Dela oameni cari trăesc viața ade- 
vărată, nu viaţa falsă a cluburilor, să auzim 
ceia ce cere țara pentru ca ea să se îndrepte. 

-Să ne ajute Dumnezeu să o putem face ! 
(Aplauze furtunoase şi îndelung repetate). - 

